User:Golfddcom/sandbox

สนามกอล์ฟบ้านระกาดคลับ
Ballyshear Golf Links เป็นสนามกอล์ฟส่วนตัวที่มีจำนวนหลุมอยู่ที่ 18 หลุม ตั้งอยู่ในเมืองหลวงของประเทศไทยอย่างกรุงเทพมหานคร มีสิ่งอำนวยความสะดวกให้กับผู้ใช้งานอย่างครบครัน ตั้งอยู่ในสโมสร “บ้านระกาดคลับ” ซึ่งสามารถเดินทางด้วยระยะเวลาเพียง 35 นาที จากในตัวเมืองเพียงเท่านั้น สนามแห่งนี้ได้รับการออกแบบโดย Gil Hans สถาปนิกชาวอเมริกัน ที่มีชื่อเสียงเกี่ยวกับการออกแบบสนามกอล์ฟในระดับโลก มีต้นแบบของการออกแบบมาจาก Lido Golf Club สนามกอล์ฟในตำนานที่เคยเปิดให้บริการก่อนช่วงสงครามโลกครั้งที่ 2

ประวัติ
บ้านระกาดคลับถูกสร้างขึ้นมาเพื่อเป็นโครงการของการปรับปรุงของสนาม “เกียรติธานีคันทรีคลับ” ซึ่งให้บริการในช่วงปี พ.ศ. 2540-2560 ก่อนจะได้ร่วมมือเข้ากับ Yokohama Kokusai Golf Club เพื่อวางแผนปรับปรุง โดยเป็นหน้าที่ของ Gil Hans เป็นคนออกแบบ เพื่อยกระดับให้สนามในประเทศไทย กลายเป็นสนามกอล์ฟในระดับโลก ด้วยการยกเอาโมเดลของ Lido Golf Club สนามกอล์ฟในตำนานที่ได้รับการออกแบบจาก Charles Blair McDonald บิดาแห่งวงการกอล์ฟอเมริกัน ผู้ที่ขึ้นชื่อว่าออกแบบ และสร้างสนามกอล์ฟ 18 หลุมเป็นคนแรกของโลก ซึ่งเขาได้สร้างเป็นประวัติการณ์ในวงการกอล์ฟอยู่หลายครั้งหลายคราเลยทีเดียว เมื่อตกลงรายละเอียดต่าง ๆ กันเสร็จเรียบร้อยแล้ว ก็ทำให้สนามกอล์ฟ “Ballyshear Golf Links” เกิดขึ้นภายในบ้านระกาดคลับ ซึ่งชื่อของสนามนั้นก็ได้แรงบันดาลใจมาจาก ชื่อของสถานที่ให้บริการของ McDonald ที่ตั้งอยู่ที่ลองไอแลนซ์นั่นเอง

นวัตกรรมการออกแบบและก่อสร้าง
Ballyshear Golf Links เป็นสนามกอล์ฟที่ได้ทีมงานที่เปี่ยมไปด้วยคุณภาพ เนื่องจากทั้ง Hans Golf Design ที่ร่วมมือกับ Gil Hans พ่วงด้วย Jim Wagner เคยเป็นผู้ที่อยู่เบื้องหลัง การออกแบบสนามกอล์ฟในการแข่งขันกีฬาโอลิมปิกในปี 2016 ที่เมืองริโอเดจาเนโร ประเทศบราซิล และยังมีผลงานเด่น ๆ อีกมากมายไม่ว่าจะเป็น -	Black Course ที่ Streamsong Resort ในฟลอริดา สหรัฐอเมริกา -	Ohoopee Match Club ในจอร์เจีย สหรัฐอเมริกา -	ร่วมปรับปรุงหลักสูตร US Open ในหลาย ๆ รายการ Gil Hans กล่าวว่า สาเหตุที่เลือกเอา Lido Golf Club เป็นต้นแบบของ Ballyshear Golf Links เนื่องจากพื้นที่แต่เดิมที่ใช้สร้างนั้น เป็นพื้นที่ราบเรียบ ไม่มีต้นไม้ ไม่มีเนินดินตามธรรมชาติ ไม่มีคุณสมบัติพิเศษใด ๆ ทั้งสิ้น ซึ่งทุกอย่างนั้นเหมือนกับสนามกอล์ฟ Lido Golf Club ในช่วงเริ่มต้นทุกระเบียบนิ้ว ทุกอย่างภายในสนามกอล์ฟในตำนานแห่งนี้ล้วนเป็นฝีมือของมนุษย์ทั้งสิ้น โดยการสร้างกรีนและแฟร์เวย์นั้น จะต้องอาศัยการฝังเสาจำนวนมหาศาลลงในพื้นดิน พร้อมกับกระบวนการพิเศษอีกหลายอย่าง ที่ช่วยป้องกันปัญหาหน้าดินที่อ่อนแอ ปัญหาน้ำท่วมที่มักเกิดขึ้นบ่อยในกรุงเทพ มีความสามารถทนน้ำได้สูงถึง 8 เมตรเลยทีเดียว การก่อสร้างนั้นเริ่มเป็นรูปเป็นร่างในช่วงปี 2564 รายละเอียดปลีกย่อยของการก่อสร้างนั้น ต้องเจาะลึกเข้าไปถึงพื้นดินเลยทีเดียว เนื่องจาก Lido Golf Club สนามต้นแบบที่เลือกใช้ เป็นสนามแบบ Links Course ซึ่งมีสนามหญ้าที่มั่นคง ทำให้ลูกสามารถเคลื่อนตัวได้อย่างมั่นคง เพื่อให้ใกล้เคียงกับต้นฉบับมากที่สุด Gil Hans จึงได้เลือกใช้หญ้า Zoysia มาใช้กับสนามในทุก ๆ ลูก โดยหญ้าประเภทนี้นั้นสามารถปลูกได้ในไทย เป็นการจำลองเอาหญ้า Zion Zoisiagrass ที่ใช้ในการแข่งขันโอลิมปิกในปี 2016 ที่เมืองริโอเดจาเนโร เพื่อให้ได้คุณภาพที่ดีที่สุด

การสร้างหลุม
เนื่องจาก Ballyshear Golf Links เป็นสนามที่ถอดแบบออกมาจาก Lido Golf Club ดังนั้นจุดเด่นที่ทำให้สนามกอล์ฟแห่งนี้เป็นตำนานอย่างการวางหลุม ก็ถูกนำมาใช้ในสนามแห่งนี้เช่นเดียวกัน ตลอดการร่วมงานกันกว่า 12 โครงการของ McDonald และ Rayner ทำให้พวกเขาสามารถออกแบบสนามกอล์ฟที่เรียกว่า “สนามในอุดมคติ” ขึ้นมาใหม่ ถึงจะเรียกว่าเป็นการสร้างขึ้นมาใหม่ แต่ที่จริงแล้วพวกเขาก็ได้ดัดแปลงมาจากหลุมที่เคยมีอยู่แล้ว รวมไปถึงการได้แรงบันดาลใจมาจากสิ่งต่าง ๆ ก็ถูกนำมาสร้างให้กลายเป็นหลุดทั้ง 18 หลุมของ Lido Golf Club โดยทั้ง 18 หลุดของ Ballyshear Golf Links ถูกสร้างออกมาอย่างสมจริง เหมือนกับย้อนเวลากลับไปในช่วงยุคที่ Lido Golf Club กำลังเป็นที่โด่งดัง พร้อมกับให้ความเคารพในต้นฉบับจึงเลือกตั้งชื่อหลุมต่าง ๆ ให้เป็นชื่อเดียวกันเกือบทั้งหมด มีการดัดแปลง เปลี่ยนชื่อ บางจุดเพียงเท่านั้น ซึ่งถือว่าเล็กน้อยมาก ๆ หากมองในภาพรวมของสนา

บ้านระกาดคลับในปัจจุบัน
หลังจากสร้างจนแล้วเสร็จแล้ว สนามกอล์ฟ Ballyshear Golf Links ก็พร้อมให้บริการ โดยอดีตสมาชิกเดิมของบ้านระกาดคลับสามารถใช้บริการสนามแห่งนี้ได้ในทันที พร้อมกับเริ่มเปิดรับสมาชิกใหม่เป็นที่เรียบร้อยแล้ว มีเป้าหมายในช่วงต้นอยู่ที่ 400 คนก่อนการเปิดให้บริการเต็มรูปแบบ และอีก 200 คนหลังจากการเปิดให้บริการอย่างเต็มรูปแบบแล้ว ในไทยนั้นผู้ที่เล่นกอล์ฟในกรุงเทพมีมากกว่า 1,000,000 คน ส่วนมากจะเป็นคนไทยเป็นหลักที่ใช้บริการ รองลงมาจะเป็นชาวญี่ปุ่นและเกาหลี สนามกอล์ฟในไทยโดยส่วนมากจะเป็นการออกแบบให้มีความร่วมสมัย สนามที่ออกแบบให้มีความคลาสสิคเหมือนอย่าง Ballyshear Golf Links หาได้ยากมาก ที่มีชื่อเสียงที่สุดก็จะเป็น The Royal Gems Golf City ที่ได้รับการออกแบบจาก Yokohama Kokusai Golf Club เพียงแห่งเดียวเท่านั้น ในปี 2564 คลับเฮาส์ของ Ballyshear Golf Links ก็ได้สร้างขึ้นจนเป็นที่เรียบร้อย โดยนอกจากสนามของเราจะได้รับการออกแบบจากสถาปนิกระดับโลกแล้ว ในตัวคลับเฮาส์เองก็ได้รับการออกแบบจากสถาปนิกระดับโลกเช่นเดียวกัน ซึ่งนั่นก็คือ “Kengo Kuma” สถาปนิกชาวญี่ปุ่นที่ผ่านงานออกแบบใหญ่ ๆ มาหลายโปรเจคไม่ว่าจะเป็น สนามกีฬาแห่งชาติแห่งใหม่ของญี่ปุ่น, พิพิธภัณฑ์ศิลปะซันทอรี่ , สำนักงานใหญ่ของกลุ่มบริษัท LVMH ที่ตั้งอยู่ในประเทศญี่ปุ่น จะเห็นได้เลยว่า Ballyshear Golf Links นั้นเลือกใช้เฉพาะบุคลากรระดับโลกเป็นเบื้องหลังเท่านั้น ทำให้สนามกอล์ฟแห่งนี้จึงคู่ควรแก่คุณเป็นอย่างมาก ด้วยการเดินทางที่สะดวก ขับรถจากตัวเมืองเพียง 35 นาทีเพียงเท่านั้น มาพร้อมกับสิ่งอำนวยความสะดวกหลากหลายสิ่ง เป็นแหล่งฝึกซ้อมกอล์ฟแบบครบวงจร โดยเร็ว ๆ นี้จะมีโรงแรมในบริเวณใกล้เคียงอีกด้วย

REFFERENCES
Ballyshear Golf Links [Golf Links]

GOLFDD.COM